че финансовият капацитет на заявителя е застрашен, освен ако заявителят представи банкова гаранция или обезпечен депозит;
 в)
 да отхвърли или да прекрати дадено заявление в случаите, посочени в член 8, параграф 4, втора алинея;
 г)
 да отхвърли заявление за прехвърляне на сертификат, когато не са изпълнени задълженията за плащане, произтичащи от изпълнени задачи по сертифициране или от услуги, предоставени от Агенцията.
 2. Преди да пристъпи към процедурата по параграф 1 Агенцията се консултира със заявителя относно мерките, които тя възнамерява да предприеме.
 Член 6
 Пътни разходи
 1. Когато дадена задача по сертифициране или услуга се провежда изцяло или отчасти извън териториите на държавите членки, заявителят заплаща пътните разходи по следната формула: d = v + a + h – e.
 2. За целите на посочената в параграф 1 формула важи следното:
 d = дължими пътни разходи;
 v = транспортни разходи;
 а = официални стандартни ставки на Комисията за „дневни“, които покриват настаняване, храна, пътуване на мястото на изпълнение на задачата по време на командировката и други разходи (3);
 h = време за пътуване (стандартен брой часове за пътуване за съответното местоназначение, определени от Агенцията), съгласно почасовата ставка, посочена в част II на приложението (4); в случая на командировки, свързани с няколко проекта, сумата се разпределя съответно;
 e (e-компонент) = средни пътни разходи на територията на държавите членки, включително средни разходи за превоз и средно време за пътуване на територията на държавите членки, умножено по часовата ставка, посочена в част II на приложението. Подлежи на годишно преразглеждане и индексиране.
 3. Пътните разходи, направени в контекста на предоставяне на услугите, посочени в член 14, параграф 2, се фактурират изключително в съответствие с част IIa на приложението.
 Член 7
 Прогнозно изчисление на разходите
 1. Агенцията предоставя прогнозно изчисление на разходите при поискване от заявителя и при спазване на параграф 2.
 2. В случаите, когато поради очакваната сложност на проекта горепосоченото прогнозно изчисление изисква предварителен технически анализ от страна на Агенцията, същият анализ се начислява съгласно почасова ставка по силата на договорно споразумение, което се подписва между заявителя и Агенцията.
 3. Дейностите се преустановяват при подаване на искането от страна на заявителя, докато агенцията не предостави съответното прогнозно изчисление на разходите, което да бъде прието от заявителя.
 4. Агенцията поправя прогнозното изчисление на разходите, ако задачата се окаже по-лесна или може да се изпълни по-бързо, отколкото е било предвидено предварително, или обратно — ако е по-сложна и отнема повече време за изпълнение, отколкото Агенцията е можела обосновано да предвиди.
 ГЛАВА II
 ТАКСИ
 Член 8
 Общи разпоредби относно заплащането на таксите
 1. Задачите по сертифициране се извършват след заплащане в пълен размер на дължимата такса, освен ако Агенцията реши друго след надлежно отчитане на съответните финансови рискове. Агенцията може да фактурира таксата за плащане наведнъж, след като получи заявлението, или в началото на годишния период или на периода на наблюдение.
 2. Таксата, дължима от заявителя за определена задача по сертифициране, се състои от едно от следните:
 а)
 фиксирана такса, посочена в част I на приложението;
 б)
 променлива такса.
 3. Променливата такса по параграф 2, буква